ai4bharat/Pralekha huggingface dataset:
ప్రధాన మంత్రి కార్యాలయం
గుజరాత్ లోని అదాలజ్ లోశ్రీ అన్నపూర్ణధామ్ ట్రస్ట్ వసతి గృహం మరియు విద్య భవన సముదాయాన్నిఏప్రిల్ 12న ప్రారంభించనున్న ప్రధాన మంత్రి
జన్సహాయక్ ట్రస్ట్ కు చెందిన హీరామణి ఆరోగ్యధామ్ కు భూమిపూజ ను కూడా చేయనున్న ప్రధానమంత్రి
ప్రధాన మంత్రి శ్రీ నరేంద్ర మోదీ గుజరాత్ లోని అదాలజ్ లో శ్రీ అన్నపూర్ణధామ్ ట్రస్ట్ ఆధ్వర్యం లోని వసతి గృహం మరియు విద్య భవన సముదాయాన్ని ఏప్రిల్ 12న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. అదే కార్యక్రమం లో ప్రధాన మంత్రి జన్ సహాయక్ ట్రస్ట్ కు చెందిన హీరామణి ఆరోగ్యధామ్ కు భూమిపూజ ను కూడా చేయనున్నారు.
వసతి గృహం మరియు విద్య భవన సముదాయం లో 600 మంది విద్యార్థుల కు బస మరియు భోజనం వగైరా సదుపాయాలను కల్పించడం కోసం 150 గదులు ఉన్నాయి. ఇతర సదుపాయాల లో జిపిఎస్ సి, యుపిఎస్ సి పరీక్షల కోసం శిక్షణ కేంద్రం, ఇ-లైబ్రరీ, సమావేశాల నిర్వహణ కు ఉద్దేశించిన ఒక గది, క్రీడల కు ఉద్దేశించిన ఒక గది, టీవీ గది తో పాటు ప్రాథమిక ఆరోగ్య సదుపాయాలు వంటివి ఉన్నాయి.
హీరామణి ఆరోగ్య ధామ్ ను జన్ సహాయక్ ట్రస్టు అభివృద్ధిపరచనుంది. దీనిలో అత్యంత ఆధునికమైనటువంటి వైద్య సదుపాయాలు ఉంటాయి. వాటి లో ఒకే సారి 14 మంది కి రక్తశుద్ధి చికిత్స చేసే సదుపాయం, 24 గంటల పాటు రక్తాన్ని అందుబాటులో ఉంచేటటువంటి సౌకర్యం తో బ్లడ్ బ్యాంక్, 24 గంటలూ అందుబాటు లో ఉండేటటువంటి మెడికల్ఆ స్టోర్, ఆధునిక పరీక్ష ప్రధానమైనటువంటి ప్రయోగశాల మరియు ఆరోగ్య పరీక్షల కు సంబంధించినటువంటి అగ్ర శ్రేణి పరికరాలు కూడా ఉంటాయి. ఇది ఆయుర్వేదం, హోమియోపథి, ఏక్యూపంక్చర్, యోగ చికిత్సల వంటి వాటి కి సంబంధించిన ఆధునిక సౌకర్యాల తో కూడినటువంటి డే- కేర్ సెంటర్ గా సేవల ను అందించనుంది. అందులో ప్రథమ చికిత్స సంబంధి శిక్షణ, టెక్నిశియన్ల లకు ఉద్దేశించిన శిక్షణ, ఇంకా వైద్యుల కు సంబంధించిన శిక్షణ సదుపాయాలు కూడా లభించనున్నాయి.
భూ శా స్త్ర మంత్రిత్వ శాఖ
పలు రాష్ట్రాల్లో భారీ నుంచి అతిభారీ వర్షపాతం కురిసే అవకాశం
భారత వాతావరణ విభాగం అందించిన వాతావరణ సమాచారం ప్రకారం కొంకణ్ మరియు గోవా ప్రాంతాల్లో భారీ నుంచి అతిభారీ వర్షపాతం కురిసే అవకాశం ఉంది.
హిమాచల్ ప్రదేశ్, ఉత్తరాఖండ్, పంజాబ్, హరియాణ, చండీగఢ్, ఢిల్లీ, గుజరాత్, మధ్య మహారాష్ట్ర, ఆంధ్రప్రదేశ్ తీరప్రాంతాలతోపాటు యానమ్, తెలంగాణ, కర్ణాటక దక్షిణ తీరప్రాంతాలు, కేరళ, మాహె, తమిళనాడు, పుదుచ్ఛేరి, కరైకాల్ తదితర ప్రాంతాల్లో భారీ నుంచి అతిభారీ వర్షపాతం కురిసే అవకాశం ఉంది.
జమ్మూకశ్మీర్, లడఖ్, గిల్గిత్-బాల్టిస్తాన్, ముజఫరాబాద్, పశ్చిమ ఉత్తర ప్రదేశ్, తూర్పు రాజస్థాన్, పశ్చిమ మధ్యప్రదేశ్, బిహార్, ఉప హిమాలయన్, పశ్చిమ బెంగాల్ ,సిక్కిం, ఒడిశా, అండమాన్, నికోబార్ దీవుల్లోని పలు ప్రదేశాలతోపాటు సౌరాష్ట్ర, కచ్, మరాఠ్వాడ, రాయలసీమ, ఉత్తర కర్ణాటక, లక్షదీవుల్లోనూ భారీ వర్షపాతం కురుస్తుందని వాతావరణ విభాగం బులెటిన్ సూచించింది.
పంజాబ్, హరియాణ, చండీగఢ్, ఢిల్లీ, అండమాన్, నికోబార్ దీవులు, తెలంగాణతోపాటు జమ్ముకశ్మీర్, లడఖ్, గిల్గిట్–బాల్టిస్తాన్, ముజఫరాబాద్, హిమాచల్ ప్రదేశ్, ఉత్తర ప్రదేశ్, రాజస్థాన్, విదర్భ, బిహార్, జార్ఖండ్, వెస్ట్ బెంగాల్, సిక్కిం, అసోం, మేఘాలయ, నాగాలాండ్, మణిపూర్, మిజోరాం, త్రిపుర, మధ్యమహారాష్ట్ర, మరాఠ్వాడా, ఆంధ్రప్రదేశ్ లోని తీరప్రాంతాలు, యానాం, రాయలసీమ, తమిళనాడు, పుదుచ్ఛేరి, కరైకాల్లో ఉరుములు మెరుపులతో కూడిన వర్షపాతం కురుస్తుందని, గాలుల వేగం గంటకు 30 నుంచి 40 కిలోమీటర్లుగా నమోదవుతుందని వాతావరణ విభాగం పేర్కొంది.
పశ్చిమ రాజస్థాన్లోని పలు ప్రాంతాల్లో వేడిగాలులు వీస్తాయని, గంటకు 45–55 నుంచి 65 కిలోమీటర్ల వేగంతో వేడిగాలులు వీస్తాయని వాతావరణ విభాగం తెలిపింది. అరేబియా సముద్రంలో పశ్చిమ కేంద్ర, నైరుతి ప్రాంతంతోపాటు తూర్పు కేంద్ర, ఈశాన్య ప్రాంతంలోనూ వేడిగాలు ప్రభావం ఉంటుందని వాతావరణ విభాగం తెలిపింది. గుజరాత్, మహారాష్ట్ర, గోవా, కర్ణాటక, కేరళ తీరాలతోపాటు లక్షద్వీప్తోపాటు బంగాళాఖాతంలోని పశ్చిమ కేంద్ర, దక్షిణ ప్రాంతాలు, తమిళనాడు, ఆంధ్రప్రదేశ్లోని దక్షిణ తీర ప్రాంతాలు, మన్నార్ గల్ఫ్, అండమాన్ సముద్రంలోనూ ప్రభావం ఉంటుందని వాతవరణ విభాగం తెలిపింది. ఈ నేపథ్యంలో మత్స్యకారులెవరూ ఈ ప్రాంతాల్లోకి వెళ్లవద్దని వాతావరణ విభాగం సూచించింది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
మత్స్య పరిశ్రమ రంగానికి 12 భాషల్లో సూచనలు జారీ చేసిన - ఐ.సి.ఏ.ఆర్.
ప్రపంచవ్యాప్తంగా మత్స్య పరిశ్రమ రంగం ప్రయోజన కోసం స్వచ్చంద మార్గదర్శకాలుగా రూపొందిన ఎఫ్.ఏ.ఓ. లలో ఐ.సి.ఏ.ఆర్. సూచనలకు స్థానం.
ప్రపంచవ్యాప్తంగా వ్యాపించి లాక్ డౌన్ కు దారి తీసిన కోవిడ్-19 మహమ్మారి దేశంలోని మత్స్య పరిశ్రమ మరియు వ్యవసాయ రంగాలను అనేక విధాలుగా ప్రభావితం చేసింది. మంచి నీటిలోనూ, ఉప్పు నీటిలోనూ చేపల పెంపకం తో పాటు విత్తన ఉత్పత్తి, చేపల ఆహారం తయారీ, సరఫరా, మార్కెట్ చైన్ వంటి మత్స్య పరిశ్రమ రంగంలోని వివిధ కార్యకలాపాలు తీవ్రంగా దెబ్బతిన్నాయి. మొత్తం మీద, మత్స్యకారులు, కార్మికులు, ప్రోసెస్ చేసేవారు, వారి కుటుంబాలు ఈ మహమ్మారి వల్ల అనేక సవాళ్ళను ఎదుర్కొంటున్నారు. మత్స్య పరిశ్రమ మీద ఆధారపడిన వారికి జీవనోపాధి కరువయ్యింది.
భారత ప్రభుత్వ వ్యవసాయ మరియు రైతుల సంక్షేమ మంత్రిత్వశాఖ, వ్యవసాయ పరిశోధన మరియు విద్యా శాఖ , భారతీయ వ్యవసాయ పరిశోధనా మండలి  తన పరిశోధనా సంస్థల ద్వారా వ్యవసాయ రంగానికి సంబంధించిన వాటాదారులందరి భద్రతను నిర్ధారించడానికి గాను వివిధ సబ్-సెక్టార్లలో సంబంధం ఉన్న అందరినీ ఉత్తేజపరచడం కోసం అనేక వినూత్న చర్యలు చేపట్టింది.
చేపలు పట్టడం, చేపల పెంపకంతో పాటు ఇతర అనుబంధ కార్యకలాపాలతో సహా, మత్స్య రంగం అభివృద్ధి, కార్మికుల భద్రత కోసం, కోవిడ్-19 వ్యాధి వ్యాప్తి నివారణ కోసం, ఐ.సి.ఏ.ఆర్. బాధ్యత తీసుకుని మత్స్య పరిశ్రమకు చెందిన వివిధ సంస్థల ద్వారా సూచనలను జారీ చేసింది. ఈ ప్రయత్నంలో భాగంగా, మత్స్యకారులు, ఫిషింగ్ పడవల యజమానులు, చేపల మార్కెట్, ప్రోసెస్సింగ్ ప్లాంట్ల ప్రయోజనం కోసం కోచీ లోని ఐ.సి.ఏ.ఆర్.- కేంద్ర మత్స్య పరిశ్రమ సాంకేతిక సంస్థ  ఇంగ్లీష్, హిందీ భాషలతో పాటు 10 వివిధ ప్రాంతీయ భాషల్లో సూచనలు రూపొందించండి. కాగా, నదులు, కయ్యలు, రిజర్వాయర్లు, మాగాణి భూముల్లో చేపల పెంపకం కార్యకలాపాల్లో నిమగ్నమైన భాగస్వాముల కోసం బారక్ పూర్ లోని ఐ.సి.ఏ.ఆర్.-కేంద్ర స్వదేశీ మత్స్య రంగ పరిశోధన సంస్థ  సూచనలను రూపొందించింది. ఈ సూచనలను పత్రికలూ, ఎలక్ట్రానిక్ మీడియా, సామాజిక మాధ్యమాలలో ప్రచారం చేయడంతో పాటు వివిధ రాష్ట్రాలలోని మత్స్య పరిశ్రమల శాఖలకు, అభివృద్ధి సంస్థలకు, ప్రభుత్వేతర సంస్థలకు పంపిణీ చేయడం జరిగింది. దేశవ్యాప్తంగా ఈ రంగానికి చెందినవారు ఈ ప్రయత్నాన్ని స్వాగతించారు.
సమయానుకూలంగా ఉన్న ఈ సూచనల ప్రాముఖ్యతను గుర్తించి, రోమ్ లోని ఆహారం మరియు వ్యవసాయ సంస్థ  ఐ.సి.ఏ.ఆర్.-సి.ఐ.ఎఫ్.టి. మరియు ఐ.సి.ఏ.ఆర్.-సి.ఐ.ఎఫ్.ఆర్.ఐ. రూపొందించిన ఈ సూచనలను, ప్రపంచవ్యాప్తంగా మత్స్య పరిశ్రమ ప్రయోజనం కోసం తీసుకునే ఆసియా ప్రాంతీయ చర్యల్లో భాగంగా సుస్థిరమైన చిన్న-స్థాయి మత్స్య సంపదను భద్రపరచడానికి రూపొందించే స్వచ్చంద మార్గదర్శకాలలో చేర్చడానికి సిఫార్సు చేసింది.
.
ఐ.సి.ఏ.ఆర్. మరియు దాని అనుబంధ సంస్థలు చేసిన ప్రయత్నాలకు ఇది ఒక భారీ విజయం. కౌన్సిల్ చేపట్టిన ఈ ప్రయత్నాల ద్వారా ప్రపంచ మత్స్య పరిశ్రమ రంగం ప్రయోజనం పొందే అవకాశం ఉంది.
జౌళి మంత్రిత్వ శాఖ
2022-23లో 341.91 లక్షల బేళ్ల పత్తి ఉత్పత్తి నమోదైంది
కేంద్ర జౌళి శాఖ సహాయ మంత్రి శ్రీమతి దర్శన జర్దోష్ గత పత్తి సంవత్సరం 2021-22  మరియు ప్రస్తుత పత్తి సంవత్సరం 2022-23లో మహారాష్ట్ర, ఉత్తరప్రదేశ్ మరియు మధ్యప్రదేశ్లలో పత్తి ఉత్పత్తికి సంబంధించిన వివరాలను వెల్లడించారు. ఈ రోజు రాజ్యసభలో అడిగిన ఒక ప్రశ్నకు లిఖితపూర్వక సమాధానంలో మంత్రి ఈ వివరాలను తెలియజేశారు. ఆ వివరాలు ఈ క్రింది విధంగా ఉన్నాయి.

|
|
పత్తి సంవత్సరం
|
|
మహారాష్ట్ర
|
|
ఉత్తర ప్రదేశ్|
|
మధ్య ప్రదేశ్
|
|
భారత్
|
|
2021-22 
|
|
71.18
|
|
0.086
|
|
14.20
|
|
312.03
|
|
2022-23 
|
|
80.25
|
|
0.065
|
|
15.19
|
|
341.91
= తాత్కాలిక గణాంకాలు
మూలం: పత్తి ఉత్పత్తి మరియు వినియోగంపై కమిటీ,డైరెక్టరేట్ ఆఫ్ ఎకనామిక్స్ అండ్ స్టాటిస్టిక్స్, వ్యవసాయం మరియు రైతుల సంక్షేమ మంత్రిత్వ శాఖ మరియు రాష్ట్ర వ్యవసాయ శాఖ, ఉత్తర ప్రదేశ్
రాష్ట్రాల వారీగా జరిగే ఎగుమతులను ప్రభుత్వం పర్యవేక్షించదు. అయితే, గత మూడు సంవత్సరాలలో పరిమాణం మరియు విలువ పరంగా పత్తి వినియోగం మరియు ఎగుమతిపై డేటా క్రింద ఇవ్వబడింది:
|
|
పత్తి సంవత్సరం

|
|
వినియోగం

|
|
Export
|
|
పరిమాణం

|
|
విలువ

|
|
2019-20
|
|
269.19
|
|
47.55
|
|
8,813.98
|
|
2020-21
|
|
334.87
|
|
77.59
|
|
17,914.34
|
|
2021-22
|
|
313.77
|
|
42.25
|
|
14,887.36
మూలం: వినియోగం – పత్తి ఉత్పత్తి మరియు వినియోగంపై కమిటీ
ఎగుమతి – డీజీజీఐఎస్, కోల్కతా
నైపుణ్యాభివృద్ధి మంత్రిత్వ శాఖ
ప్రపంచ హిందీ దినోత్సవం సందర్భంగా డబ్ల్యుహెచ్సీ  వెబ్సైట్లో హిందీ వివరణలు ఉండేలా యునెస్కో చారిత్రాత్మక నిర్ణయం
ప్రపంచ హిందీ దినోత్సవం సందర్భంగా యునెస్కో ప్రపంచ వారసత్వ కేంద్రం డబ్ల్యుహెచ్సీ వెబ్సైట్లో భారతదేశపు యునెస్కో వరల్డ్ హెరిటేజ్ సైట్లో హిందీ వివరణలు ప్రచురించడానికి అంగీకరించిందని యునెస్కోకు భారతదేశ శాశ్వత ప్రతినిధి బృందం సోమవారం  ప్రకటించింది. కేంద్ర విద్య మరియు నైపుణ్యాభివృద్ధి శాఖల మంత్రి శ్రీ ధర్మేంద్ర ప్రధాన్ ట్విట్టర్ ద్వారా నిర్ణయాన్ని స్వాగతించారు. ప్రతి భారతీయుడు, హిందీ ప్రేమికుడికి ఈ విషయం గర్వించదగ్గ విషయమన్నారు. ప్రపంచ వేదికపై భారతీయ భాషల ప్రజాదరణ స్వాగతించదగినదని, ప్రోత్సాహకరమని వివరించారు.
యువజన వ్యవహారాలు, క్రీడల మంత్రిత్వ శాఖ
ఖేలో ఇండియా , ఏక్భారత్ శ్రేష్ఠ్భారత్ పథకం కింది యువజన వ్యవహారాలు క్రీడల మంత్రిత్వశాఖ గ్రామీణ, దేశీయ గిరిజన క్రీడలను ప్రోత్సహిస్తోంది: శ్రీ కిరణ్ రిజిజు
కేంద్ర యువజన వ్యవహారాలు, క్రీడల మంత్రిత్వశాఖ క్రీడల ప్రోత్సాహానికి , క్రీడలలో ప్రావీణ్యతను సాధించడానికి కింది పథకాలను అమలు చేస్తోంది. వీటిలో:-
1.ఖేలో ఇండియా పథకం
2. జాతీయ క్రీడల ఫెడరేషన్లకు సహాయం
3.అంతర్జాతీయక్రీడలలో విజేతలకు ,వారి కోచ్లకు ప్రత్యేక అవార్డులు.
4. జాతీయక్రీడా అవార్డులు, ప్రతిభగల క్రీడాకారులకు పెన్షన్లు
5. జాతీయ క్రీడా అభివృద్ధి నిధులు
6. క్రీడా అథారిటీ ఆఫ్ ఇండియా నిర్వహించే క్రీడా శిక్షణ కేంద్రాలు.
యువజన వ్యవహారాలు, క్రీడల మంత్రిత్వశాఖ గ్రామీణ ,దేశీయ , గిరిజన క్రీడలను ఖేలో ఇండియా పథకం కింద, అలాగే ఏక్ భారత్ శ్రేష్ఠ్ భారత్ పథకం కింద ప్రోత్సహిస్థోంది ఈ పథకం కింద ప్రయోజనం పొందే చాలా మంది క్రీడాకారులు గ్రామీణ ప్రాంతాలకు చెందినవారు.
ఈ పథకాలకు సంబంధించిన వివరాలు ఈ మంత్రిత్వశాఖ వెబ్సైట్లో , క్రీడల అథారిటీ ఆఫ్ ఇండియా పబ్లిక్ డొమైన్ లో ఉన్నాయి. ఈ పథకాలు, మంత్రిత్వశాఖ విధానాలు, క్రీడల అథారిటీ ఆఫ్ ఇండియా విధానాల కారణంగా పెద్ద సంఖ్యలో క్రీడలలో పాల్గొనే వారి సంఖ్య పెరిగింది. అలాగే అంతర్జాతీయ క్రీడల ఈవెంట్లలో భారతీయ క్రీడాకారుల పనితీరు మెరుగుపడింది. దేశవ్యాప్తంగా క్రీడా మౌలిక సదుపాయాలు అంతర్జాతీయ స్థాయిలొ అభివృద్ది, ఉన్నతీకరించడం, అద్భుత ప్రతిభ కనబరచిన ప్రతిభావంతులైన క్రీడాకారులు,వారుసాధించిన విజయాలకు తగిన ప్రోత్సాహం , గుర్తింపునివ్వడం జరుగుతోంది.
వివిధ ప్రాజెక్టులకు సంబంధించిన ప్రతిపాదనలు అందుకున్నప్పుడు ,ఆయా పథకాల ప్రమాణాల ప్రకారం, వాటి సంపూర్ణత, సాంకేతికంగా సాధ్యాసాధ్యాలు, నిధుల అందుబాటు వంటి వాటి ఆధారంగా మంజూరు చేయడం జరుగుతోంది.
ఈ సమాచారాన్ని కేంద్ర యువజన వ్యవహారాలు, క్రీడల శాఖ సహాయ మంత్రి  శ్రీ కిరణ్ రిజిజు ఈరోజు లోక్సభకు ఇచ్చిన లిఖిత పూర్వక సమాధానంలో తెలిపారు.
ప్రధాన మంత్రి కార్యాలయం
ప్రధాన మంత్రి తో సమావేశమైన ఆస్ట్రేలియా పూర్వ ప్రధాని శ్రీ టోనీ అబాట్
ఆస్ట్రేలియా పూర్వ ప్రధాని శ్రీ టోనీ అబాట్ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు.
ఆస్ట్రేలియా తూర్పు కోస్తా తీర ప్రాంతం వెంబడి అటవీప్రాంతాల లో ఇటీవల మంటలు చెలరేగి ప్రాణ నష్టం మరియు ఆస్తి నష్టం వాటిల్లినందుకు ప్రధాన మంత్రి సంతాపాన్ని వ్యక్తం చేశారు.
శ్రీ టోనీ అబాట్ భారతదేశాని కి రావడం మరియు గురు నానక్ దేవ్ జీ యొక్క ప్రకాశ్ పర్వ్ తాలూకు 550వ జయంతి ని సందర్భం లో స్వర్ణ దేవాలయాన్ని సందర్శించడం పట్ల ప్రధాన మంత్రి సంతోషాన్ని వెలిబుచ్చారు.
ప్రధాన మంత్రి 2014వ సంవత్సరం నవంబర్ లో బ్రిస్ బేన్ లో జరిగిన జి-20 సమిట్ ను పురస్కరించుకొని ఆస్ట్రేలియా ను తాను సందర్శించిన సంగతి ని గుర్తు కు తెచ్చుకొన్నారు. అప్పట్లో కేన్ బరా లోను, సిడ్ నీ లోను మరియు మెల్బార్న్ లోను జరిగిన ద్వైపాక్షిక సమావేశాలను గురించి ప్రస్తావించారు. ఆస్ట్రేలియా పార్లమెంట్ ఉభయ సభల ను ఉద్దేశించి ప్రధాన మంత్రి తాను ప్రసంగించిన విషయాన్ని కూడా గుర్తుకు తెచ్చుకొన్నారు.
భారతదేశం-ఆస్ట్రేలియా సంబంధాల ను బలవత్తరపరచడం లో శ్రీ టోనీ అబాట్ పోషించినటువంటి పాత్ర ను ప్రధాన మంత్రి ప్రశంసించారు.
(
ప్రధాన మంత్రి కార్యాలయం
నవ్ రాత్రిసందర్భం లో ప్రజల కు శుభాకాంక్షల ను తెలిపిన ప్రధాన మంత్రి
నవ్ రాత్రి సందర్భం లో ప్రతి ఒక్కరి కి శుబాకాంక్షల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధాన మంత్రి ఒక ట్వీట్ లో -
‘‘మీ అందరికి నవ్ రాత్రి తాలూకు అనంత శుభకామనలు. శ్రద్ధ మరియు భక్తి లతో కూడుకొన్న ఈ పావన పవిత్ర సందర్భం దేశ ప్రజల జీవనాన్ని సుఖ సంపదల తోను మరియు సౌభాగ్యం తోను ప్రకాశింపచేయుగాక. జయ్ మాతా దీ!” అని పేర్కొన్నారు.
नवरात्रि की आप सभी को अनंत शुभकामनाएं। श्रद्धा और भक्ति का यह पावन-पुनीत अवसर देशवासियों के जीवन को सुख-संपदा और सौभाग्य से रोशन करे। जय माता दी!
— Narendra Modi  March 22, 2023
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 చర్యలు, వాటి నిర్వహణకు ఢిల్లీ-ఎన్సిఆర్ లో ఉన్న ప్రైవేట్ ఆస్పత్రుల భాగస్వామ్యంపై డాక్టర్ హర్షవర్ధన్ నేతృత్వంలో ఉన్నత స్థాయి సమావేశం
కోవిడ్-19 ని ఎదుర్కొనే చర్యల నిర్వహణలో ప్రభుత్వ, ప్రైవేట్ రంగాల ఉమ్మడి భాగస్వామ్యులు అవ్వాల్సిన సమయం ఇది: డాక్టర్ హర్షవర్ధన్
కోవిడ్-19 ని సమర్థవంతంగా ఎదుర్కోడానికి చేపట్టే నిర్వహణ చర్యల్లో ప్రభుత్వ, ప్రైవేట్ రంగాల ఉమ్మడి వ్యూహంపై కేంద్ర ఆరోగ్య శాఖ ఎంట్రీ డాక్టర్ హర్షవర్ధన్ కీలక సమావేశం నిర్వహించారు. దేనిలో ఢిల్లీ-ఎన్సిఆర్ పరిథిలో ఉన్న ప్రైవేట్ ఆస్పత్రుల యాజమాన్యాలు, నిర్వాహకులు పాల్గొన్నారు. నీతి ఆయోగ్  సభ్యుడు డాక్టర్ వి.కె.పాల్, శాఖ కార్యదర్శి శ్రీమతి ప్రీతి సుడన్ కూడా పాల్గొన్నారు.
నిర్వహణ పరంగా దేశ వ్యాప్తంగా తీసుకుంటున్న చర్యలపై ఈ సందర్బంగా ఒక ప్రెజెంటేషన్ ఇచ్చారు. కలిసికట్టుగా జరిగిన ఉమ్మడి ప్రయత్నాల వల్ల ఇప్పటి వరకు మంచి ఫలితాలు సాధిస్తున్నామని, ఇంకా గట్టి చర్యలు చేపట్టాల్సిన అవసరం ఉందని డాక్టర్ హర్షవర్ధన్ చెప్పారు.
ఆస్పత్రుల్లో పడకల సామర్థ్యం అందుకు తగ్గ సంసిద్ధత, ఐసోలేషన్ వార్డులు, శాంపిల్ కలెక్షన్, వైద్య పరీక్ష ఇందుకు అనుసరిస్తున్న విధివిధానాలు మొదలైన చర్యలన్నిటిని క్షుణ్ణంగా కేంద్ర మంత్రి అడిగి తెలుసుకున్నారు. ఇప్పటికే 35 ల్యాబ్ లను గుర్తించామని, వాటి సంఖ్యను మరో 100వరకు పెంచుతున్నామని ఆరోగ్య శాఖా కార్యదర్శి వివరించారు. ఉమ్మడి విధానాలు, వ్యూహాలు అమలు చేయాలని డాక్టర్ హర్షవర్ధన్ పిలుపునిచ్చారు. వాస్తవమైన, ఖచితమైన, అధికారికమైన సమాచారం ప్రజలకు చేరాలని, ఇందుకు సామజిక మాధ్యమాలను సమర్థవంతంగా వినియోగించాలని డాక్టర్ హర్షవర్ధన్ సూచించారు.
వ్యాధి నిరోధక చర్యల నిర్వహణలో ప్రభుత్వం తీసుకుంటున్న చర్యలను, సకాలంలో స్పందించిన తీరును ప్రైవేట్ ఆస్పత్రులు ప్రశంసించాయి. ప్రభుత్వంతో కలిసి ఈ మహమ్మారి ని పారద్రోలడానికి పనిచేస్తామని ఆస్పత్రులు హామీ ఇచ్చాయి.
ఈ సమావేశంలో ఆరోగ్య మంత్రిత్వ శాఖా అధికారులతో పాటు ప్రైవేట్ ఆస్పత్రులు మెడేంట, అపోలో, మాక్స్, ఫోర్టిస్, సిగ్నస్, ఆర్టెమిస్, ఆసియన్ , మెట్రో, పరస్, సర్వోదయ, విపిఎస్, నయతి యాజమాన్యాలు పాల్గొన్నారు. ఫిక్కీ, ఐఎంఏ ప్రతినిధులు పాల్గొన్నారు.
ఆయుష్
ఆయుష్మాన్ భారత్ పరిధిలోని ఆయుష్ ఆరోగ్య మరియు స్వస్థత కేంద్రాలను
జాతీయ ఆయుష్ మిషన్లో చేర్చేందుకు మంత్రివర్గ ఆమోదం
ప్రధానమంత్రి నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం ఆయుష్మాన్ భారత్ పథకంలో భాగంగా ఉన్న ఆయుష్ ఆరోగ్య మరియు స్వస్థత కేంద్రాలను జాతీయ ఆయుష్ మిషన్ పరిధిలో చేర్చేందుకు ఆమోదం తెలిపింది.
ఈ ప్రతిపాదన వల్ల ఆయుష్ ఆరోగ్య మరియు స్వస్థత కేంద్రాలను అయిదేళ్ళపాటు అంటే ఆర్ధిక సంవత్సరం 2019-20 నుంచి 2023-24 వరకు నిర్వహించేందుకు మొత్తం రూ. 3399.35 కోట్లు ఖర్చవుతుంది 
జాతీయ ఆయుష్ మిషన్ లో భాగంగా ఈ కేంద్రాలను నిర్వహించడం ద్వారా ఈ కింది లక్ష్యాలను సాధించాలి.
ఎ. ఆయుష్ సూత్రాలు మరియు వాడుకల ప్రకారం నివ్ర్వహిస్తున్న నివారణ, రోగానాశక, పునరావాస, ఉపశమనకర చికిత్సా విధానాన్ని ప్రస్తుత ప్రజారోగ్య సంరక్షణ వ్యవస్థతో ఏకీకరించి ఒక సమగ్ర స్వస్థత నమూనాను ఏర్పాటుచేయడం.
బి. ఆయుష్ సేవలను అందుబాటులోకి తేవడం ద్వారా వాటి గురించి తెలుసుకొని అవసరమైన వారు ఉపయోగించేలా చేయడం.
సి. ఆయుష్ సేవలలో జీవన విధానం, యోగ, ఔషద మొక్కలను గురింఛి సామాజిక జాగృతి మరియు ఆయుష్ వ్యవస్థల శక్తి మేరకు ఎంపిక చేసిన పరిస్థితులకు మందులు సమకూర్చడం.
దేశవ్యాప్తంగా 12,500 ఆయుష్ ఆరోగ్య మరియు స్వస్థత కేంద్రాల నిర్వహణకు రాష్ట్రాలు/కేంద్రపాలిత ప్రాంతాలు, కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ మరియు ఇతర సంబంధిత మంత్రిత్వ శాఖలతో సంప్రదించి ఈ దిగువ రెండు నమూనాలను కేంద్ర ఆయుష్ మంత్రిత్వ శాఖ ప్రతిపాదించింది:
- ప్రస్తుతం సేవలందిస్తున్న ఆయుష్ డిస్పెన్సరీల స్థాయి పెంపు 
- ప్రస్తుతం ఉన్న ఉప ఆరోగ్య కేంద్రాల స్థాయి పెంపు 
ప్రయోజనాలు:
-
- అందుబాటు ధరల్లో చికిత్స అందించడానికి వీలుగా సార్వత్రిక ఆరోగ్య సేవలను మరింత ఎక్కువగా లభ్యమవుతుంది
- ద్వితీయ, తృతీయ ఆరోగ్య సంరక్షణ సౌకర్యాలపై భారం తగ్గుతుంది
- “స్వయం సంరక్షణ” నమూనా వల్ల జేబు ఖర్చు తగ్గుతుంది
- నీతి అయోగ్ చెప్పినట్లు ఆయుష్ ఏకీకరణ
- లక్ష్యిత ప్రాంతాలలో ప్రామాణితం చేసిన స్వస్థత నమూనా అమలు
నేపధ్యం :
జాతీయ ఆరోగ్య విధానాన్ని 2017లో ఆమోదించారు. బహువిధ ఆరోగ్య వ్యవస్థలను ఉపయోగించి ఏకీకృత ఆరోగ్య సంరక్షణ ద్వారా ఆయుష్ ఆరోగ్య వ్యవస్థల  సామర్ధ్యాన్ని జాతీయ జీవన స్రవంతిలోకి తేవాలన్నది జాతీయ ఆరోగ్య విధానం అభిమతం.
సమగ్ర ప్రాధమిక ఆరోగ్య సేవలను అందించడానికి వీలుగా ప్రస్తుతం పనిచేస్తున్న ఉప ఆరోగ్య కేంద్రాలను , ప్రాధమిక ఆరోగ్య కేంద్రాలను కూడా పరివర్తన చేసి దేశవ్యాప్తంగా లక్షన్నర ఆరోగ్య మరియు స్వస్థత కేంద్రాలను ఏర్పాటు చేయాలని భారత ప్రభుత్వం 2018లో నిర్ణయించింది.
అంతేకాక దేశవ్యాప్తంగా ఆయుష్ మంత్రిత్వ శాఖ ఆధ్వర్యంలో ఆయుష్మాన్ భారత్ కింద దేశంలోని 10% ఆరోగ్య కేంద్రాలను అంటే 12,500 ఆయుష్ ఆరోగ్య మరియు స్వస్థత కేంద్రాలుగా మార్చాలని కూడా నిర్ణయించారు.
ఆయుష్ సూత్రాలు మరియు వాడుకలపై ఆధారపడి ముందుచూపుతో చేసిన ఈ ప్రతిపాదన వల్ల ఆయుష్ సేవలను ఎక్కువ మందికి అందుబాటులోకి తేవడం ద్వారా వాటి గురించి తెలుసుకొని అవసరమైన వారు ఉపయోగించేలా చేయడం జరుగుతుంది. అంతేకాక ‘స్వయం సంరక్షణ’ వంటి సాదికారత వల్ల వారికి రోగ భారం, జేబు ఖర్చు తగ్గుతాయి.
ఆర్థిక మంత్రిత్వ శాఖ
46వ GST కౌన్సిల్ సమావేశం యొక్క సిఫార్సులు
టెక్స్టైల్ రంగంలో ప్రస్తుత GST రేట్లు 1 జనవరి 2022 తర్వాత కూడా కొనసాగుతాయి
GST కౌన్సిల్ యొక్క 46వ సమావేశం ఈరోజు న్యూఢిల్లీలో కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ అధ్యక్షతన జరిగింది.
45వ జీఎస్టీ కౌన్సిల్ సమావేశంలో సిఫార్సు చేసిన టెక్స్టైల్స్ ధరల మార్పు నిర్ణయాన్ని వాయిదా వేయాలని జీఎస్టీ కౌన్సిల్ సిఫారసు చేసింది. తత్ఫలితంగా, టెక్స్టైల్ రంగంలో ప్రస్తుతం ఉన్న GST రేట్లు 1 జనవరి 2022 తర్వాత కూడా కొనసాగుతాయి.
రక్షణ మంత్రిత్వ శాఖ
‘ఆజాది కా అమృత్ మహోత్సవ్’లో భాగంగా వైద్య శిబిరాలు ఏర్పాటు చేసిన బీఆర్ఓ
ప్రధాన ముఖ్యాంశాలు:
- సరిహద్దు రాష్ట్రాలు & స్నేహపూర్వక దేశాలలో 75 వైద్య శిబిరాలు నిర్వహణ
- అవసరమైన వారికి ఉచిత వైద్య పరీక్షల నిర్వహణ.. ఉచిత మందుల పంపిణీ
- కోవిడ్-19 మహమ్మారి గురించి స్థానికులలో అవగాహన పెంపొందించడం
- ఉచితంగా ముఖమాస్క్లు మరియు హ్యాండ్ శానిటైజర్ల పంపిణీ
 సరిహద్దు రాష్ట్రాలు, స్నేహపూర్వక దేశాలలో 75 వైద్య శిబిరాలను నిర్వహిస్తోంది. జమ్మూ & కాశ్మీర్, అరుణాచల్ ప్రదేశ్, లద్దాఖ్, ఉత్తరాఖండ్, సిక్కిం, మిజోరాం, త్రిపురతో పాటు భూటాన్లలో పెద్ద సంఖ్యలలో ఈ శిబిరాలను నిర్వహిస్తున్నారు. ప్రచారంలో భాగంగా బీఆర్ఓ మారుమూల మరియు సరిహద్దు ప్రాంతాల్లో నివసిస్తున్న పేద ప్రజలకు ఉచిత వైద్య పరీక్షలు మరియు ఉచిత మందులను అందిస్తోంది. ఈ శిబిరాలు తమ కార్యకలాపాలలో భాగంగా కోవిడ్ -19 మహమ్మారి గురించి ఆయా సరిహద్దు ప్రాంత స్థానిక ప్రజలకు తగు విధంగా అవగాహనను పెంచుతున్నాయి. మేటి పరిశుభ్రత, సాంఘికీకరణ మరియు ముఖమాస్క్లు ధరించడం యొక్క ప్రాముఖ్యత గురించి కూడా ప్రజలకు తెలియజేయబడుతోంది. ఈ కార్యక్రమంలో భాగంగా ఉచిత ఫేస్ మాస్క్లు మరియు హ్యాండ్ శానిటైజర్లను స్థానికులకు పంపిణీ చేశారు.
రక్షణ మంత్రిత్వ శాఖ
స్టేషన్ క్యాంటీన్, డెహ్రాడూన్ ఈసీహెచ్ఎస్ పాలీక్లినిక్ను సందర్శించిన రక్షణ శాఖ సహాయ మంత్రి
రక్షణ శాఖ సహాయ మంత్రి శ్రీ అజయ్ భట్ జూలై 23, 2023న డెహ్రాడూన్లోని స్టేషన్ క్యాంటీన్ మరియు ఈసీహెచ్ఎస్ పాలీక్లినిక్ను సందర్శించారు. ఈ సందర్భంగా మంత్రి వారితో ముచ్చటించారు. క్యాంటీన్లో అందుబాటులో ఉన్న వివిధ సౌకర్యాలను పరిశీలించారు. వినియోగదారుల సంతృప్తిని పెంపొందించడానికి మరియు ప్రొబిటీని నిర్ధారించడానికి సాంకేతికతను ఉపయోగించుకోవడంలో యాజమాన్యం చేస్తున్న ప్రయత్నాలను ఆయన అభినందించారు. అన్ని క్యాంటీన్లు ఖాతాదారుల సంతృప్తి కియోస్క్లు, యాక్సెస్ కంట్రోల్ సాఫ్ట్వేర్లను ఇన్స్టాల్ చేయడంలో ఇలాంటి కార్యక్రమాలను తప్పనిసరిగా చేపట్టాలని శ్రీ భట్ సూచించారు. మెరుగైన ఇన్వెంటరీ నిర్వహణ మరియు వినియోగ వస్తువుల ప్రదర్శన కోసం చేసిన కృషిని ఆయన ప్రశంసించారు. శ్రీ భట్ ఈసీహెచ్ఎస్ పాలీక్లినిక్ని కూడా సందర్శించారు. వెటరనుల కోసం నిర్మించిన విశ్రాంతి గది సముదాయాన్ని చూసి ముగ్ధులయ్యారు. కాంప్లెక్స్ సహజ లైటింగ్ మరియు వెంటిలేషన్ను ఉపయోగించడంలో గ్రీన్ బిల్డింగ్ నిబంధనలను అనుసరిస్తుంది. దివ్యాంగుల కోసం రూపొందించబడిన సౌకర్యాలు ఇది ఆధునిక టాయిలెట్ క్లీనింగ్ పనిముట్లను మరియు నీటి సంరక్షణను సులభతరం చేస్తుంది. నమోదు కేంద్రాలను రెండు నుండి ఆరుకు పెంచడం, సీనియర్ సిటిజన్లకు ప్రత్యేక కౌంటర్లు మరియు నిరంతర ఆన్లైన్ రిజిస్ట్రేషన్ మరియు రిఫరల్స్ను అభినందిస్తూ, రోగుల సంరక్షణను మెరుగుపరచడానికి ఇటువంటి ప్రయత్నాలు దేశానికి తమ ఉత్తమ సేవలను అందించిన వారి మనోధైర్యాన్ని మెరుగుపరచడంలో చాలా దోహదపడతాయని మంత్రి అభిప్రాయపడ్డారు. రోగి సంరక్షణ యొక్క అన్ని పారామితులను రికార్డ్ చేయడంతో విధానాలు మరియు సిస్టమ్లను మెరుగుపరచడానికి నిర్ణయాధికారులకు తగిన ఇన్పుట్లను అందించే ఫీడ్బ్యాక్ కియోస్క్ను రక్షణ శాఖ సహాయ మంత్రి ప్రశంసించారు. వృద్ధులు ఎంహెచ్ నుండి పాలీక్లినిక్కి వెళ్లాల్సిన అవసరాన్ని నివారించేందుకు ఎంహెచ్తో లాన్ ఏర్పాటుకు ఇటువంటి కార్యక్రమాలు మరియు ప్రాజెక్ట్ ఇతర స్టేషన్లలో కూడా పునరావృతం కావాలని మంత్రి తెలిపారు.
ప్రధాన మంత్రి కార్యాలయం
కిన్నౌర్లో కొండచరియ లు విరిగిపడటం పై హిమాచల్ ప్రదేశ్ ముఖ్యమంత్రి తో మాట్లాడిన ప్రధానమంత్రి
కిన్నౌర్ లో కొండచరియలు విరిగిపడ్డ దరిమిలా ఏర్పడిన స్థితి ని గురించి ప్రధాన మంత్రి శ్రీ నరేంద్ర మోదీ హిమాచల్ ప్రదేశ్ ముఖ్యమంత్రి శ్రీ జయ్ రాం ఠాకుర్ తో మాట్లాడారు. ప్రస్తుతం జరుగుతున్న సహాయక కార్యకలాపాల కు
అన్ని విధాలు గాను తోడ్పాటు ను అందించనున్నట్లు కూడా ప్రధాన మంత్రి హామీ ని ఇచ్చారు.
‘‘కిన్నౌర్ లో కొండచరియలు విరిగిపడ్డ దరిమిలా ఏర్పడిన స్థితి ని గురించి ప్రధాన మంత్రి @narendramodi హిమాచల్ ప్రదేశ్ ముఖ్యమంత్రి @jairamthakurbjp తో మాట్లాడారు. ప్రస్తుతం జరుగుతున్న సహాయక కార్యకలాపాల కు అన్ని విధాలు గాను తోడ్పాటు ను అందించనున్నట్లు ప్రధాన మంత్రి హామీ ని ఇచ్చారు.’’ అని పిఎమ్ ఒ ఒక ట్వీట్ లో పేర్కొంది.
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో బంగారు పతకాన్ని గెలుచుకొన్నందుకు వెయిట్ లిఫ్టర్ శ్రీ అచింత్ శివులి కి అభినందన లు తెలిపిన ప్రధాన మంత్రి
బర్మింగ్ హమ్ లో జరుగుతున్నటువంటి కామన్ వెల్థ్ గేమ్స్ 2022 లో స్వర్ణ పతకాన్ని గెలుచుకొన్నందుకు వెయిట్ లిఫ్టర్ శ్రీ అచింత్ శివులి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. భారతదేశం క్రీడాకారిణుల మరియు క్రీడాకారుల దళం కామన్ వెల్థ్ గేమ్స్ కు బయలుదేరివెళ్లే సందర్భంలో ఇటీవల శ్రీ అచింత్ శివులి తో శ్రీ నరేంద్ర మోదీ తాను జరిపిన సంభాషణ తాలూకు వివరాల ను కూడా శేర్ చేశారు.
ప్రధాన మంత్రి ఒక ట్వీట్ లో -
‘‘ప్రతిభావంతుడైన శ్రీ అచింత్ శివులి కామన్ వెల్థ్ గేమ్స్ లో పసిడి పతకాన్ని గెలిచారు. ఈ సంగతి తెలిసి సంతోషిస్తున్నాను. ఆయన తన యొక్క శాంతియుత స్వభావానికి మరియు దృఢత్వానికి గాను పేరు తెచ్చుకొన్నారు. ఈ విశిష్ట కార్యసాధనకై ఆయన చాలా కఠోరం గా శ్రమించారు. ఆయన తన భావి ప్రయాసల లో రాణించాలి అని నేను కోరుకొంటూ ఆయన కు ఇవే శుభాకాంక్షల ను తెలియజేస్తున్నాను.’’
‘‘మన క్రీడాకారిణుల మరియు క్రీడాకారుల దళం కామన్ వెల్థ్ గేమ్స్ కు బయలుదేరి వెళ్లే కంటే ముందు గా అచింత్ శివులి గారి తో నేను మాట్లాడాను. ఆయన తన తల్లి గారి నుంచి మరియు సోదరుడి నుంచి అందుకొన్న సమర్థన ను గురించి మేం చర్చించాం. ఆయన ఇప్పుడు ఒక పతకాన్ని చేజిక్కించుకొన్నారు కాబట్టి ఇక ఒక సినిమా ను చూసేందుకు ఆయన కు అవకాశం లభిస్తుందని నేను ఆశ పడుతున్నాను.’’ అని పేర్కొన్నారు.
సమాచార, ప్రసార మంత్రిత్వ శాఖ
"బిపర్జోయ్" తుపాను వార్తల కవరేజీ కోసం క్షేత్రస్థాయిలో పని చేస్తున్న మీడియా సిబ్బంది భద్రతపై ఐ&బీ మంత్రిత్వ శాఖ ఆందోళన; మార్గదర్శకాలు జారీ
సిబ్బంది భద్రత విషయంలో రాజీ పడవద్దని, సంపూర్ణ జాగ్రత్తలు తీసుకోవాలని మీడియా సంస్థలకు మంత్రిత్వ శాఖ సూచన
"బిపర్జోయ్" తుపాను వార్తల కవరేజీ కోసం క్షేత్రస్థాయిలో పని చేస్తున్న వివిధ మీడియా సంస్థలు, ముఖ్యంగా ప్రైవేట్ టీవీ ఛానెళ్లకు చెందిన రిపోర్టర్లు, కెమెరామెన్లు, ఇతర సిబ్బంది భద్రతపై కేంద్ర సమాచార & ప్రసారాల మంత్రిత్వ శాఖ తీవ్ర ఆందోళన వ్యక్తం చేసింది. అన్ని మీడియా సంస్థలకు ఈ రోజు మార్గదర్శకాలు జారీ చేసింది.
క్షేత్ర స్థాయిలో ఉండి, తుపాను వార్తలు పంపేందుకు ప్రైవేట్ శాటిలైట్ టీవీ ఛానెళ్లు మోహరించిన రిపోర్టర్లు, కెమెరామెన్లు, ఇతర సిబ్బందికి భద్రత పరమైన సవాళ్లు ఎదురవుతాయని మంత్రిత్వ శాఖ హెచ్చరించింది. అలాంటి పరిస్థితుల్లో నిర్వహించే క్షేత్ర స్థాయి పనితీరు సిబ్బంది జీవితాలను ప్రమాదంలో పడేస్తుందని ఆందోళన వ్యక్తం చేసింది.
తుపాను ప్రభావిత ప్రాంతాల్లో సిబ్బందిని మోహరించే విషయంలో పూర్తిస్థాయి ముందస్తు జాగ్రత్తలు తీసుకోవాలని మంత్రిత్వ శాఖ మీడియా సంస్థలకు గట్టిగా సూచించింది. మీడియా సిబ్బంది భద్రతకు విఘాతం కలిగించే విధంగా, స్థానిక అధికారులు జారీ చేసే జాగ్రత్తలను ఉల్లంఘించే విధంగా ఎట్టి పరిస్థితుల్లోనూ నిర్ణయాలు తీసుకోవద్దని కూడా గట్టిగా సిఫార్సు చేసింది.
"బిపర్జోయ్" తుపాను మరికాసేపట్లో దేశ పశ్చిమ తీరాన్ని తాకుతుందని అంచనా వేశారు. ఇది వివిధ కోణాల్లో ఇబ్బందులు సృష్టించే అవకాశం ఉంది. తుపాను ప్రభావాన్ని తగ్గించేందుకు కేంద్ర ప్రభుత్వంతో పాటు రాష్ట్ర ప్రభుత్వాలు అన్ని ప్రయత్నాలు చేస్తున్నాయని మంత్రిత్వ శాఖ ప్రజలకు భరోసా ఇచ్చింది.